
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1238 

” 31 Δεκεμβρίου 1997 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 13389 

Τροποποίηση του Οργανισμού Εσωτερικής Υπηρεσίας 
του Δήμου Γαλατσίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως α- 
ντικαταστάθηκαν με τις διατάξεις του άρθρου 26 τουΝ. 
1832/89 και της παρ. 5του άρθρου 8του Ν. 2307/95. 

2. Τις διατάξεις του Ν. 2218/94. 

3. Τις διατάξεις του Ν. 2503/97. 

4. Την 251/97 απόφαση του Δημοτικού Συμβουλίου Γα¬ 
λατσίου, περίτροποποιήσεως του Οργανισμού Εσωτερι¬ 
κής Υπηρεσίας του Δήμου αυτού. 

5. Το 6/26.11.97 πρακτικό του αρμοδίου Υπηρεσιακού 
Συμβουλίου με το οποίο εκφράζει τη γνώμη του, αποφα¬ 
σίζουμε: 

Εγκρίνουμε την 251/97 απόφαση του Δημοτικού Συμ¬ 
βουλίου Γαλατσίου, που αφορά την τροποποίηση του 
Οργανισμού Εσωτερικής Υπηρεσίας του Δήμου αυτού, 
ως εξής: 

ΑΡΘΡΟ Ιο 

ΔΙΑΡΘΡΩΣΗ ΥΠΗΡΕΣΙΩΝ 

Α'. ΔΗΜΑΡΧΟΣ 

1. Γ ραφείο Δημάρχου (αυτοτελές) 

2. Γ ραφείο Αντιδημάρχων 

3. Γ ραφείο Τ ύπου & Δημοσίων Σχέσεων 

4. Γραφείο Νομικής Υπηρεσίας 

5. Γραφείο θεμάτων Ε. Ε. 

Β'. Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

ΤΜΗΜΑ ΔΙΟΙΚΗΤΙΚΟΥ 

α. Γ ραφείο Διοίκησης - Κοινωνικής Μέριμνας - Ν. Π. του 
Δήμου 

β. Γ ραφείο Παιδείας & Αθλητισμού 

γ. Γ ραφείο Πρωτοκόλλου - Διεκπεραίωσης & Αρχείου 

ΤΜΗΜΑ ΠΡΟΣΩΠΙΚΟΥ 

α. Γραφείο Οργανικού Προσωπικού Δημοσίου Δι¬ 
καίου 

β. Γ ραφείο Προσωπικού Ιδιωτικού Δικαίου 


ΤΜΗΜΑ ΔΗΜΟΤΙΚΟΥ ΣΥΜΒΟΥΛΙΟΥ & ΔΗΜΑΡΧΙΑΚΗΣ 
ΕΠΙΤΡΟΠΗΣ 

α. Γ ραφείο Δημοτικού Συμβουλίου 
β. Γ ραφείο Δημαρχιακής Επιτροπής 
ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 
α. Γ ραφείο Δημοτολογίου 

β. Γ ραφείο Μ. Αρρένων - Στρατολογίας & Εκλογικών Βι¬ 
βλιαρίων 

γ. Γ ραφείο Πολιτικών Γ άμων 
Γ. Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
ΤΜΗΜΑ ΕΣΟΔΩΝ & ΠΕΡΙΟΥΣΙΑΣ 
α. Γ ραφείο Βεβαίωσης & Είσπραξης Εσόδων 
β. Γ ραφείο Δημοτικής Περιουσίας & Κτηματολογίου 
γ. Γ ραφείο Αδειών Καταστημάτων Υγειονομικού Ενδια¬ 
φέροντος & Περιπτέρων 
ΤΜΗΜΑ ΛΟΓΙΣΤΗΡΙΟΥ 
α. Γ ραφείο Προϋπολογισμού & Απολογισμού 
β. Γ ραφείο Εκκαθάρισης & Εντολής Δαπανών 
ΤΜΗΜΑ ΜΙΣΘΟΔΟΣΙΑΣ & ΑΣΦΑΛΙΣΗΣ ΠΡΟΣΩΠΙΚΟΥ 
α. Γ ραφείο Μισθοδοσίας 
β. Γ ραφείο Ασφαλίσεως Προσωπικού 
ΤΜΗΜΑ ΠΡΟΜΗΘΕΙΩΝ 
Δ'. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 
ΤΜΗΜΑ ΜΕΛΕΤΩΝ & ΚΑΤΑΣΚΕΥΩΝ 
α. Γ ραφείο Προγραμματισμού & Μελετών Έργων 
β. Γ ραφείο Εκτέλεσης & Παραλαβής Έργων 
γ. Γραφείο Επισκευής & Συντήρησης Έργων κ. λ. π. ε¬ 
γκαταστάσεων (Δημοτικών, Σχολικών κ. λ. π.) 
δ. Γ ραφείο Ανάπτυξης & Συντήρησης Πρασίνου 
ΤΜΗΜΑ ΠΟΛΕΟΔΟΜΙΑΣ 
α. Γ ραφείο Σχεδίων 
β. Γ ραφείο Εφαρμογών 
γ. Γ ραφείο Αποτυπώσεων 

ΤΜΗΜΑ ΥΔΡΕΥΣΗΣ - ΑΠΟΧΕΤΕΥΣΗΣ & ΥΠΟΛΟΓΙ¬ 
ΣΜΟΥ ΔΑΠΑΝΩΝ ΕΡΓΩΝ 
α. Γ ραφείο Ύδρευσης 

β. Γ ραφείο Αποχέτευσης & Χρέωσης δαπανών αγωγών 
αποχ/σης 

γ. Γ ραφείο Χρέωσης δαπανών κατασκευής κρασπεδο¬ 
ρείθρων και πεζοδρομίων 
ΤΜΗΜΑ ΜΗΧΑΝΟΛΟΓΙΚΟΥ & ΚΑΘΑΡΙΟΤΗΤΑΣ 
α. Γ ραφείο Κίνησης - Επισκευής & Συντήρησης Υλικού 
β. Γ ραφείο Καθαριότητας & Ηλεκτροφωτισμού 


17416 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ. Γραφείο Παιδικών Χαρών & Αθλητικών Κέντρων 

Ε'. ΥΠΗΡΕΣΙΑ ΠΕΡΙΒΑΛΛΟΝΤΟΣ (αυτοτελής) 

α. Γ ραφείο Περιβάλλοντος 

β. Γ ραφείο Χρήσεων Γής 

γ. Γραφείο Κυκλοφορίας & Στάθμευσης 

ΣΤ. ΥΠΗΡΕΣΙΑ ΠΛΗΡΟΦΟΡΙΚΗΣ (αυτοτελής) 

α. Γ ραφείο Προγραμμάτων 

β. Γ ραφείο Εφαρμογών 

Ζ'. ΕΙΔΙΚΗ ΤΑΜΕΙΑΚΗ ΥΠΗΡΕΣΙΑ(αυτοτελής) 

α. Γ ραφείο Εσόδων 

β. Γραφείο Διοικητικής Εκτέλεσης 

γ. Γραφείο Εξόδων 

Η'. ΕΙΔΙΚΗ ΥΠΗΡΕΣΙΑ 

ΔΗΜΟΤΙΚΗ ΑΣΤΥΝΟΜΙΑ 

ΑΡΘΡΟ 2ο 

ΟΡΓΑΝΙΚΗ ΣΥΝΘΕΣΗ ΚΑΙ ΚΑΤΑΤΑΞΗ 
ΤΩΝ ΘΕΣΕΩΝ ΤΟΥ ΠΡΟΣΩΠΙΚΟΥ ΤΟΥ ΔΗΜΟΥ 
ΣΕ ΚΑΤΗΓΟΡΙΕΣ & ΚΛΑΔΟΥΣ 

1. ΚΑΤΗΓΟΡΙΑ 

ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

α. ΚΛΑΔΟΣ ΠΕΙ - Διοικητικού 
Θέσεις δέκα (10) 

β. ΚΛΑΔΟΣ ΠΕ3 - Πολιτικών Μηχανικών 
Θέσεις δύο (2) η μία προσωρινή (άρθ. 25 Ν. 1735/87) 
γ. ΚΛΑΔΟΣ ΠΕ4 - Αρχιτεκτόνων 
Θέση μία (1) 

δ. ΚΛΑΔΟΣ ΠΕ6 - Τοπογράφων Μηχανικών 
Θέση μία (1) 

ε. ΚΛΑΔΟΣ ΠΕ9 - Γεωπόνων 
Θέση μία (1) 

στ. ΚΛΑΔΟΣ ΠΕ11 - Πληροφορικής 
Θέση μία (1) 

2. ΚΑΤΗΓΟΡΙΑ 

ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

α. ΚΛΑΔΟΣ ΤΕ2 - Κοινωνικών Λειτουργών 
Θέση μία (1) 

β. ΚΛΑΔΟΣ ΤΕ3 - Τεχνολόγων Πολιτικών Μηχανικών 
Θέσεις τέσσερις (4) (εξών, μία (1) προσωρινή Ν. 

1476/84 και μία (1) του Ν. 1735/87) 
γ. ΚΛΑΔΟΣ ΤΕ5 - Τεχνολόγων Τοπογράφων Μηχανικών 
Θέση μία (1) προσωρινή (άρθ. 25 Ν. 1735/87) 
δ. ΚΛΑΔΟΣ ΤΕ 13 - Τεχνολόγου Γεωπονίας 
Θέση μία (1) (Τμήματος Φυσικής Παραγωγής) 
ε. ΚΛΑΔΟΣ ΤΕ17 - Διοικητικού Λογιστικού 
Θέση μία (1) 

στ. ΚΛΑΔΟΣ ΤΕ19- Πληροφορικής 
Θέση μία (1) 

3. ΚΑΤΗΓΟΡΙΑ 

ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

α. ΚΛΑΔΟΣ ΔΕΙ - Διοικητικού 
Θέσεις είκοσι έξι (26) 
β. ΚΛΑΔΟΣ ΔΕ2 - Εποπτών Καθαριότητας 
Θέση μία (1) 

γ. ΚΛΑΔΟΣ ΔΕ5 - Εργοδηγών 

Θέσεις τέσσερις (4) (Μία (1) θέση εργοδηγού και τρεις 
(3) θέσεις Δομικών Έργων εξών δύο (2) προσωρινές Ν. 
1476/84) 


δ. ΚΛΑΔΟΣ ΔΕ6 - Σχεδιαστών 

Θέσεις δύο (2), εξώνη μία (1) προσωρινή (Ν. 1476/84) 
ε. ΚΛΑΔΟΣ ΔΕ14 - Ελεγκτών Εσόδων & Εξόδων 
Θέση μία (1) 

στ. ΚΛΑΔΟΣ ΔΕΙ 5 - Εισπρακτόρων 
Θέσεις δύο (2) 

ζ. ΚΛΑΔΟΣ ΔΕ23 - Ειδικό Προσωπικό 

Θέσεις τέσσερις (4) 

η. ΚΛΑΔΟΣ ΔΕ24 - Ηλεκτρολόγων 

Θέσεις τρεις (3) εξών οι δύο (2) προσωρινές Ν. 1874/90 

θ. ΚΛΑΔΟΣ ΔΕ26 - Μηχανοτεχνιτών Αυτοκινήτων 

Θέσεις τρεις (3) 

ι. ΚΛΑΔΟΣ ΔΕ27 - Ηλεκτροτεχνιτών Αυτοκινήτων 
Θέση μία (1) 

ια. ΚΛΑΔΟΣ ΔΕ28 - Χειριστών μηχανημάτων έργων 
Θέσεις τέσσερις (4) 

ιβ. ΚΛΑΔΟΣ ΔΕ29 - Οδηγών Αυτοκινήτων 
Θέσεις είκοσι τέσσερις (24) εξών δύο (2) προσωρινές Ν. 
1874/90 και τέσσερις (4) εκ μετατροπής Ν. 1476/84 
ιγ. ΚΛΑΔΟΣ ΔΕ30 - Τεχνιτών Γ ενικά 
Θέσεις δέκα επτά (17) (2 υδραυλικών - 2 ελαιοχρωματι¬ 
στών - 1 ξυλουργών, μαραγκών - 3 τεχνιτών έργων (Ν. 
1735/87) - 1 υδραυλικών (Ν. 1735/87) - 1 υδραυλικών (Ν. 
1874/90) - 2 τεχνιτών έργων (Ν. 1874/90) 
ιδ. ΚΛΑΔΟΣ ΔΕ35 - Δενδροκηπουρών - Δενδροκόμων - 
Κηπουρών - Ανθοκόμων 

Θέσεις είκοσι επτά (27) εξών έντεκα (11) εκ μετατροπής 
Ν. 1476/84 και μία (1) Ν. 1874/90 
ιε. ΚΛΑΔΟΣ ΔΕ38 - Προσωπικού Ηλεκτρονικών Υπολο¬ 
γιστών 

Ειδικότητα Χειριστή Η/Υ 
Θέση μία (1) 

4. ΚΑΤΗΓΟΡΙΑ 

ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 
α. ΚΛΑΔΟΣ ΥΕ1 - Κλητήρων Θυρωρών Γ ενικών Καθηκό¬ 
ντων 

Θέσεις δύο (2) 

β. ΚΛΑΔΟΣ ΥΕ2 - Επιστατών Καθαριότητας 
Θέσεις δύο (2) 

γ. ΚΛΑΔΟΣ ΥΕ16- Εργατών κήπων &Δενδροστοιχιών 
Θέσεις είκοσι πέντε (25), εξών εννέα (9) προσωρινές Ν. 

1735/87 & 1874/90 

δ. ΚΛΑΔΟΣ ΥΕ16 - Εργατών Φυλάκων - Νυκτοφυλάκων 

Θέσεις δέκα τέσσερις (14) 

ε. ΚΛΑΔΟΣ ΥΕ16- Καθαριστριών 

Θέσεις οκτώ (8), εξών δύο (2) προσωρινές Ν. 1735/87 & 

μία (1) Ν. 1874/90 

στ. ΚΛΑΔΟΣ ΥΕ16 - Εργατών Καθαριότητας 
Θέσεις εβδομήντα τέσσερις (74) , εξών έντεκα (11) Ν. 
1476/84, έξι (6) Ν. 1735/87 & δύο (2) Ν. 1874/90 
ζ. ΚΛΑΔΟΣ ΥΕ16 - Εργατών Καθ/τας - Φυλάκων Παιδι¬ 
κών Χαρών 

Θέσεις δέκα τρεις (13), εξών πέντε (5) εκ μετατροπής Ν. 
1874/90 και μία (1) Ν. 1476/84 
η. ΚΛΑΔΟΣ ΥΕ16- Εργατών Έργων 
Θέσεις πέντε (5) 

5. ΕΙΔΙΚΕΣ ΘΕΣΕΙΣ 

α. Μία (1) θέση μετακλητού Ιδιαιτέρου Γραμματέα του 
Δημάρχου (άρθρο 242 Ν. 1188/81) 

β. Τρεις (3) θέσεις ειδικών συμβούλων ή συνεργατών 
άρθ. 57 παρ. ΙΟΝ. 2218/94 

γ. Μία (1) θέση δικηγόρου με σχέση εντολής και μηνιαία 
αντιμισθία. 

6. ΠΡΟΣΩΠΙΚΟ ΜΕ ΣΧΕΣΗ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ & 

Προσωρινές θέσεις με σχέση εργασίας 
ιδιωτικού δικαίου αορίστου χρόνου 
(Ν. 1476/84, Ν. 1735/87, Ν 1874/90 & Ν. 2266/94) 

α. Δύο (2) οδηγών αυτοκινήτων και έξι (6) οδηγών Ν. 
2266/94 

β. Πέντε (5) εργατών καθ/τας 
γ. Έντεκα (11) εργατών κήπω ν & δενδροστοιχιών 
δ. Τριών (3) εργατών καθ/τας - φυλάκων παιδικών χα¬ 
ρών & τριών (3) φυλάκων - νυκτοφυλάκων Ν. 2266/94 
ε. Μία (1) τεχνολόγου πολιτικού μηχανικού 
στ. Μία (1) καθαρίστριας και τέσσερις (4) καθαριστριών 
Ν. 2266/94 

ζ. Μία (1) εργάτη έργων 

η. Εννέα (9) τεχνιτών γενικά, εξών μία (1) υδραυλικού, 
δύο (2) ξυλουργών, τεσσάρων (4) τεχνιτών έργων & μία 
(1) επιστάτη 

θ. Μία (1) μηχανικού αυτοκίνητων Ν. 2266/94 

ι. Μία (1) φανοποιού αυτ/των Ν. 2266/94 

ια. Μία (1) ηλεκτρολόγου αυτ/των Ν. 2266/94 

ιβ. Μία (1) ηλεκτρολόγου εγκαταστάσεων Ν. 2266/94 

ιγ. Μία (1) μηχανικού - μηχανολόγου Ν. 2266/94 

κ. Μία (1) διοικητικού Ν. 2266/94 

7. ΠΡΟΣΩΠΙΚΟ ΕΚΤΑΚΤΟ ΜΕ ΣΧΕΣΗ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

(εποχιακό) 

Θέσεις πενήντα (50) εργατοτεχνιτών διαφόρων ειδικο¬ 
τήτων 


ΑΡΘΡΟ 3ο 

Ο εισαγωγικός & καταληκτικός βαθμός των υπαλλήλων 
κλάδων ΠΕ, ΤΕ, ΔΕ & ΥΕ είναι ο οριζόμενος από τις εκά- 
στοτε ισχύουσες διατάξεις. 


ΑΡΘΡΟ 4ο 

Τα του διορισμού, καθηκόντων, περιορισμών, δικαιω¬ 
μάτων, αστικής ευθύνης, δοκιμαστικής υπηρεσίας, απο¬ 
δοχών, αδειών, νοσηλείας, τηρήσεως ατομικών φακέλ- 
λων, εκθέσεων, ουσιαστικών προσόντων, τοποθέτησης, 
μετάταξης, μετακίνησης, απόσπασης, προαγωγών, δια¬ 
θεσιμότητας, αργίας, ηθικών αμοιβών, λύσης υπαλληλι¬ 
κής σχέσης, του πειθαρχικού δι καίου και γενικά τα των με¬ 
ταβολών της καταστάσεως του προσωπικού, διέπονται α¬ 
πό τις εκάστοτε ισχύουσες αντίστοιχες διατάξεις του 
Κώδικα Κατάστασης Δημοτικών και Κοινοτικών Υπαλλή¬ 
λων και των εκτελεστικών αυτού Διαταγμάτων. 


ΑΡΘΡΟ 5ο 

Ως προϊστάμενοι των Διοικητικοοικονομικών και Τεχνι¬ 
κών Οργανικών Μονάδων του Δήμου επιλέγονται αντί¬ 
στοιχα Διοικητικοί και Τεχνικοί υπάλληλοι των Κατηγο¬ 
ριών ΠΕ, ΤΕ και ΔΕ με εξαίρεση τους προϊσταμένους των 
Διευθύνσεων οι οποίοι επιλέγονται μεταξύ των αυτών υ¬ 
παλλήλων, αλλά μόνο της Κατηγορίας ΠΕ. 


ΑΡΘΡΟ 6ο 

Η κατανομή και τοποθέτηση του Προσωπικού στις Δι¬ 
ευθύνσεις, Τ μήματα και Γ ραφεία, γίνεται με απόφαση Δη¬ 
μάρχου. 

ΑΡΘΡΟ 7ο 

Οι αρμοδιότητες και τα αντικείμενα των υπηρεσιακών 
μονάδων, που αναφέρονται παραπάνω, ορίζονται ως ε¬ 
ξής : 

Α'. ΔΗΜΑΡΧΟΣ 

1. ΓΡΑΦΕΙΟ ΔΗΜΑΡΧΟΥ 

Επιμελείται της ιδιαίτερης αλληλογραφίας του Δημάρ¬ 
χου και της μετά του κοινού επικοινωνίας αυτού. Διεξάγει 
κάθε υπηρεσία, που του αναθέτει ο Δήμαρχος και δεν α¬ 
νάγεται στην αρμοδιότητα άλλης υπηρεσίας του Δήμου. 
Προσδιορίζει τις ημέρες και ώρες ακροάσεως κάθε πολί¬ 
τη, επιτροπής κ. λ. π. και ενημερώνει το Δήμαρχο για τα 
θέματα που θα συζητηθούν. 

2. ΓΡΑΦΕΙΟ ΑΝΤΙΔΗΜΑΡΧΩΝ 

Ενεργεί την ιδιαίτερη προσωπική αλληλογραφία, που 
λόγω αρμοδιότητας απευθύνεται στους Αντιδημάρχους 
και γενικά διεκπεραιώνει κάθε υπόθεση σχετική με τα α¬ 
ντικείμενά τους. 

3. ΓΡΑΦΕΙΟ ΤΥΠΟΥ & ΔΗΜΟΣΙΩΝ ΣΧΕΣΕΩΝ 

Ενημερώνει τους δημότες και γενικά το κοινό για τη 
δραστηριότητα της Δημοτικής Αρχής και το επιτελούμε- 
νο έργο της. Οργανώνει συνεντεύξεις τύπου και φροντί¬ 
ζει για τη γενικώτερη εξυπηρέτηση της παροχής πληρο¬ 
φοριών που αφορούντο Δήμο. Συντάσσει και εκδίδει ενη¬ 
μερωτικά έντυπα εφόλων των δραστηριοτήτων του 
Δήμου και παρακολουθεί τον Ημερήσιο Τύπο. Απαντά 
γραπτά όπου χρειάζεται στα σχόλια των Εφημερίδων, 
που αφορούντη Δημοτική Αρχή και γενικά το Δήμο. Τηρεί 
φωτογραφικό Αρχείο. 

Επιμελείται για την οργάνωση γενικά τελετών, δεξιώσε¬ 
ων και γευμάτων, καθώς και την έκδοση προγραμμάτων, 
το σημαιοστολισμό και φωταγώγηση κατά τις Εθνικές ή 
Τοπικές Εορτές. Επιμελείται επίσης, για τη διοργάνωση, 
την υποδοχή, φιλοξενία και ξενάγηση ξένων προσωπικο¬ 
τήτων ή και ομάδων ημεδαπών και αλλοδαπών. 

Τέλος, επιμελείται όλων των διαδικασιών μεταβάσεως 
στο εξωτερικό Δημοτικής Αντιπροσωπείας (Δημάρχου, 
Συμβούλων, Υπηρεσιακών Παραγόντων). 

4. ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

Ο Δικηγόρος του Δήμου τηρεί αρχείο των δικαστικών α¬ 
ποφάσεων, μαζί με τα σχετικά στοιχεία των υποθέσεων 
που διαχειρίζεται. Παρακολουθεί τους νόμους και τα δια¬ 
τάγματα της δημοτικής νομοθεσίας, καταρτίζει τις πάσης 
φύσεως συμβάσεις του Δήμου και γνωμοδοτεί, για κάθε 
νομικό ζήτημα, που προκύπτει στις υπηρεσίες του Δήμου, 
μετά από σχετικό ερώτημα του Δημάρχου. Υποχρεούται 
να παρέχει τις υπηρεσίες του στο Δημοτικό Κατάστημα, 
καθ' όλες τις εργάσιμες ημέρες και ώρες, εκτός εκείνων 
κατά τις οποίες είναι ανάγκη να παρίσταται ενώπιον δικα¬ 
στικών, διοικητικών ή άλλων αρχών, για υποθέσεις του 
Δήμου. 

5. ΓΡΑΦΕΙΟ ΕΥΡΩΠΑΪΚΗΣ ΕΝΩΣΗΣ 

Το Γ ραφείο Ευρωπαϊκής Ένωσης είναι αρμόδιο για όλα 

τα θέματα, που έχουν σχέση μετην Ευρωπαϊκή Ένωση και 
αφορούν το Δήμο. Παρακολουθεί τα Κοινοτικά προγράμ¬ 
ματα και προωθεί τις διαδικασίες ένταξης σ' αυτά κ. λ. π. 

Β'. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

α) Η Διεύθυνση τούτη ασκεί έλεγχο και εποπτεία στις Δι¬ 
οικητικές Υπηρεσίες του Δήμου. Παραλαμβάνει, απο¬ 
σφραγίζει και χαρακτηρίζει την εισερχόμενη αλληλογρα¬ 
φία του Δήμου, εκτός από εκείνη που απευθύνεται στο 
Δήμαρχο, με την ένδειξη “προσωπική" και την προωθεί 
για πρωτοκόλληση. Τηρεί το Εμπιστευτικό Πρωτόκολλο. 
Ασκεί τις κατά νόμο ή κατ’ εξουσιοδότηση αρμοδιότητές 

της- 

β) Οι προϊστάμενοι Τμημάτων Διεύθυνσης Διοικητικών 
Υπηρεσιών κατευθύνουν τα Γραφεία του Τμήματός τους, 
εισηγούνταιτα θέματα της αρμοδιότητάς τους, ελέγχουν 
και θεωρούν όλα τα έγγραφα, καταστάσεις κ. λ. π. των υ¬ 
φισταμένων τους. Μεριμνούν και είναι υπεύθυνοι για τη 
σύννομη, ορθή και ταχεία διεκπεραίωση των υποθέσεων 
της αρμοδιότητάς τους. Εισηγούνταιτη λήψη μέτρων για 
την εύρρυθμη και ομαλή λειτουργία της υπηρεσίας. Πα- 
ραλαμβάνουντην αλληλογραφία αρμοδιότητας του Τμή¬ 
ματός τους, μετά την πρωτοκόλληση αυτής στο γενικό 
πρωτόκολλο του Δήμου και την διανέμουν στα οικεία 
γραφεία για ενέργεια. Π αρακολουθούντην νομοθεσία και 
νομολογίαπου αφορά το Τμήμα τους και ενημερώνουν τα 
γραφεία αυτού. 

1. ΤΜΗΜΑ ΔΙΟΙΚΗΤΙΚΟΥ 

α) ΓΡΑΦΕΙΟ ΔΙΟΙΚΗΣΗΣ - ΚΟΙΝΩΝΙΚΗΣ ΜΕΡΙΜΝΑΣ - 
Ν. Π. ΤΟΥ ΔΗΜΟΥ 

Επιμελείται για τον καθορισμό των διοικητικών ορίων 
του Δήμου και τηρεί τις σχετικές αποφάσεις. Μεριμνά για 
την εφαρμογή της εκλογικής νομοθεσίας, εκτός από την 
εγγραφή ή μετεγγραφή εκλογέων στους εκλογικούς κα¬ 
ταλόγους. 

Φροντίζει για τη δημοσίευση ή κοινοποίηση κάθε είδους 
διακηρύξεων, ανακοινώσεων και εγγράφων διαφόρων 
Αρχών. Ενεργεί για την εγκατάσταση ή μεταστέγαση των 
Υπηρεσιών του Δήμου, για την καθαριότητα, φρούρηση, 
φωτισμό, θέρμανση κ. λ. π. του Δημοτικού Καταστήμα¬ 
τος. Συγκεντρώνει στοιχεία που ενδιαφέρουν την Εθνική 
Στατιστική Υπηρεσία, τη Διεύθυνση Κοινωνικής Προνοίας 
κ. λ. π. Τηρεί κατάλογο Αρχών, Υπηρεσιών, Οργανισμών, 
Συλλόγων, Σωματείων κ. λ. π. της περιοχής του Δήμου. 
Τηρεί αρχείο της Εφημερίδοςτης Κυβερνήσεως και τη Βι¬ 
βλιοθήκη του Δήμου. Παρακολουθεί την πορεία των δικα¬ 
στικών υποθέσεων του Δήμου σε συνεργασία με τον δι¬ 
κηγόρο του Δήμου. Ενεργεί κάθε πράξη που αφορά στη 
Δημοτική Κοινωνική Πρόνοια και τον εκπολιτισμό της πε¬ 
ριοχής. Εκτελεί κάθε εργασία που έχει σχέση μετην επο- 
πτείατου Δήμου στο έργοτων Νομικών Προσώπωνπου ε- 
ξαρτώνται απ’ αυτόν. Συγκεντρώνει στοιχεία της δραστη- 
ριότητάς τους και επιμελείται της διεκπεραιώσεως 
θεμάτων που άπτονται της αρμοδιότητας του Δήμου. Συ¬ 
νεργάζεται με τις Υπηρεσίες των Νομικών Προσώπων, για 
την οργάνωση και επιτυχία εκδηλώσεων γενικωτέρου εν¬ 
διαφέροντος. Παρακολουθεί και επιμελείται για την εισα¬ 
γωγή στο Δημοτικό Συμβούλιο των εισηγήσεων ή αποφά¬ 
σεων των Νομικών Προσώπωνπου υποβάλλονται σ αυτό, 
λόγω αρμοδιότητος. Μεσολαβεί για την αντιμετώπιση θε¬ 
μάτων των Νομικών Προσώπων που απαιτούν ειδικούς 


χειρισμούς (νομικούς, τεχνικούς κ. λ. π.) και προωθεί τις 
σχετικές εισηγήσεις στα ειδικά υπηρεσιακά όργανα του 
Δήμου. 

β) ΓΡΑΦΕΙΟ ΠΑΙΔΕΙΑΣ & ΑΘΛΗΤΙΣΜΟΥ 
Το Γραφείο τούτο επιμελείται και διεκπεραιώνει τα θέ¬ 
ματα, τα σχετικά μετην Παιδεία και τον Αθλητισμό του Δή¬ 
μου. 

γ) ΓΡΑΦΕΙΟ ΠΡΩΤΟΚΟΛΛΟΥ-ΔΙΕΚΠΕΡΑΙΩΣΕΩΣ 
& ΑΡΧΕΙΟΥ 

Επιμελείται για την πρωτοκόλληση της εισερχόμενης 
στο Δήμο αλληλογραφίας, για την συσχέτιση και παρά¬ 
δοση αυτής στα οικεία Τμήματα και Υπηρεσίες, για τη δα¬ 
κτυλογράφηση, πολυγράφηση, παραβολή και διεκπεραί¬ 
ωση της εξερχομένης αλληλογραφίας καιτηντήρηση του 
Αρχείου του Δήμου. Είναι υπεύθυνο για την διαφύλαξη 
της σφραγίδας του Δήμου, μετην οποία σφραγίζει τα δη¬ 
μοτικά έγγραφα, πιστοποιητικά κ. λ. π. 

2. ΤΜΗΜΑ ΠΡΟΣΩΠΙΚΟΥ 

α) ΓΡΑΦΕΙΟ ΟΡΓΑΝΙΚΟΥ ΠΡΟΣΩΠΙΚΟΥ ΔΗΜ. ΔΙΚΑΙΟΥ 
Το Γραφείο αυτό επιμελείται για την εφαρμογή όλων 
των Νόμων, Διαταγμάτων και Εγκυκλίων, που αφορούν 
τους τακτικούς υπαλλήλους του Δήμου και ασκεί: 

Τις αρμοδιότητες που απορρέουν από τον κώδικα κα- 
ταστάσεως Δημοτικών και Κοινοτικών Υπαλλήλων. 

Τηρείτο μητρώα και ατομικούς φακέλλουςτου Οργανι¬ 
κού Προσωπικού, ως και τα δελτία παρουσίας των υπαλ¬ 
λήλων και παρακολουθεί το ωράριο του προσωπικού αυ¬ 
τού. 

Συντάσσει κατά Νόμο τους πίνακες αρχαιότητας των υ¬ 
παλλήλων. 

Συντάσσει τον Οργανισμό Εσωτερικής Υπηρεσίας του 
Δήμου. 

Εκδίδει εγκυκλίους που ρυθμίζουν τα εσωτερικά λει¬ 
τουργικά προβλήματα των υπηρεσιών. 

Επιμελείται για τη συγκέντρωση όλων των απαιτουμέ- 
νων στοιχείων και ενεργεί τις απαραίτητες ενέργειες για 
την απονομή της συντάξεως στους υπαλλήλους από το 
Γ ενικό Λογιστήριο του Κράτους. 

Παρακολουθεί τις μεταβολές του προσωπικού (κλιμά¬ 
κια, χρονοεπιδόματα, άδειες, ασθένειες, αποζημιώσεις κ. 
λ. π.). 

Επιμελείται για τον διορισμό, πρόσληψη, τοποθέτηση, 
μονιμοποίηση, μετακίνηση, προαγωγή, μετάταξη, ανα¬ 
γνώριση προϋπηρεσίας, λύση υπαλληλικής σχέσης όλου 
του μόνιμου προσωπικού σύμφωνα με τις κείμενες διατά¬ 
ξεις και εντολές του Δημάρχου. 

Μεριμνά για την έγκαιρη σύνταξη και υποβολή των εκ¬ 
θέσεων ουσιαστικών προσόντων όλωντων μονίμων υπαλ¬ 
λήλων. 

Εφαρμόζει το Πειθαρχικό Δίκαιο που αφορά το Οργανι¬ 
κό Προσωπικό, συντάσσει υπομνήματα κατά την άσκηση 
των ένδικων μέσων ενώπιοντων Διοικητικών Εφετείων και 
του Συμβουλίου της Επικράτειας. 

Φροντίζει για τη στελέχωση όλων των Υπηρεσιών του 
Δήμου με το απαιτούμενο προσωπικό για την εύρρυθμη 
λειτουργία τους. 

β) ΓΡΑΦΕΙΟ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ 

Το Γραφείο αυτό επιμελείται για την εφαρμογή των Νό¬ 
μων που αφορούν το με σχέση εργασίας ιδιωτικού δικαί- 

ου προσωπικό, πλην των στα αυτεπιστασιακά έργα απα¬ 
σχολούμενων των οποίωντηνπρόσληψη επιμελείται η Τε¬ 
χνική Υπηρεσία και ειδικώτερα: 

Τηρεί τα μητρώα και τους ατομικούς φακέλλους του 
προσωπικού αυτού. 

Παρακολουθεί τις μεταβολές του με σχέση εργασίας ι¬ 
διωτικού δικαίου, δηλ. την πρόσληψη, τοποθέτηση, δια¬ 
γραφή, προσμέτρηση υπηρεσιών, ασθένειες, άδειες, α¬ 
ποζημιώσεις κ. λ. π. 

Συντάσσει σε συνεργασία με το Νομικό Σύμβουλο τις 
συμβάσεις έργου για το προσωπικό ορισμένου χρόνου. 

Ασχολείται με τη μελέτη και εφαρμογή των συλλογικών 
συμβάσεων εργασίας και δίνει κάθε αναγκαία πληροφο¬ 
ρία για τη σωστή εφαρμογή τους. 

Παρακολουθεί και εφαρμόζει το Πειθαρχικό Δίκαιο που 
κάθε φορά ισχύει για το ως άνω προσωπικό. 

3. ΤΜΗΜΑ ΔΗΜΟΤΙΚΟΥ ΣΥΜΒΟΥΛΙΟΥ 

& ΔΗΜΑΡΧΙΑΚΗΣ ΕΠΙΤΡΟΠΗΣ 
α) ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ 
β) ΓΡΑΦΕΙΟ ΔΗΜΑΡΧΙΑΚΗΣ ΕΠΙΤΡΟΠΗΣ 

Επιμελείται το καθένα αντίστοιχα για τη σύνταξη και έ¬ 
γκαιρη κοινοποίηση της Ημερήσιας Διάταξης των συνε¬ 
δριάσεων του Δημοτικού Σ/λίου και της Δημαρχιακής Ε¬ 
πιτροπής, γιατηντήρηση και καταχώρηση των πρακτικών 
και αποφάσεων των οργάνων τούτων και των αποφάσεων 
του Δημάρχου στα οικεία βιβλία. Τηρεί φακέλλους με 
πλήρη στοιχεία των διατελεσάντων Δημάρχων - Αντιδη- 
μάρχων και Δημοτικών Συμβούλων. 

4. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

α) ΓΡΑΦΕΙΟ ΔΗΜΟΤΟΛΟΓΙΟΥ 

Επιμελείται για την κατάρτιση, τήρηση και ενημέρωση 
του Δημοτολογίου και την έκδοση των σχετικών πιστο¬ 
ποιητικών προσωπικής και οικογενειακής καταστάσεως 
των δημοτών. Τηρεί το βιβλίο και Αρχείο επιτίμων δημο- 
τώντου Δήμου. 

β) ΓΡΑΦΕΙΟ Μ. ΑΡΡΕΝΩΝ - ΣΤΡΑΤΟΛΟΓΙΑΣ 
& ΕΚΛΟΓΙΚΩΝ ΒΙΒΛΙΑΡΙΩΝ 

Επιμελείται για την κατάρτιση, τήρηση και ενημέρωση 
των μητρώων αρρένων και για την έκδοση των σχετικών 
με την αρμοδιότητά του πιστοποιητικών. Ενεργεί κάθε 
πράξη που προβλέπεται από το Νόμο “περί στρατιωτικών 
εισφορών και ναυλώσεων”. Τηρείτο μητρώα απογραφής 
κτηνών και τους πίνακες ταξινομήσεως οχημάτων. Μερι¬ 
μνά για την ενημέρωση των υποχρέων να παρουσιαστούν 
στα Συμβούλια Επιλογής και το Στράτευμα, συντάσσει 
τους στρατολογικούς πίνακες και γενικά εκτελεί κάθε 
πράξη που έχει σχέση με στρατολογικά θέματα. Είναι αρ¬ 
μόδιο και υπεύθυνο, για την παραλαβή αιτήσεων εγγρα¬ 
φής ή μετεγγραφής ενδιαφερομένων στους καταλόγους 
εκλογικών βιβλιαρίωντου Δήμου. 

γ) ΓΡΑΦΕΙΟ ΠΟΛΙΤΙΚΩΝ ΓΑΜΩΝ 

Το Γραφείο τούτο φροντίζει για την παραλαβή και έλεγ¬ 
χο των δικαιολογητικών που απαιτούνται για την τέλεση 
των πολιτικών γάμων. Εκδίδει τις άδειες γάμων, τηρεί το 
ευρετήριο και το αρχείο των δικαιολογητικών και φροντί¬ 
ζει για τις γαμήλιες τελετές κ. λ. π. πολιτικών γάμων, σύμ¬ 
φωνα με τις διατάξεις του Ν. 1250/82 και του Π. Δ. 
391/1982. 


Γ. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

α) Η Διεύθυνση Οικονομικών Υπηρεσιών έχει την ευθύ¬ 
νη της διαχείρισης των οικονομικών θεμάτων του Δήμου, 
σύμφωνα με τη σχετική νομοθεσία. Ο Διευθυντής συντο¬ 
νίζει, κατευθύνει και ελέγχει τις εργασίες των Τμημάτων 
της Διεύθυνσής του. Επιμελείται για την εφαρμογή των 
Νόμων, Διαταγμάτων, Αποφάσεων, Κανονισμών, Εγκυ¬ 
κλίων κ. λ. π. 

β) Οι Προϊστάμενοι Τμημάτων Διεύθυνσης Οικονομικών 
Υπηρεσιών, κατευθύνουνταΓραφείατου Τμήματός τους, 
εισηγούνταιτα θέματα της αρμοδιότητάςτους, ελέγχουν 
και θεωρούν όλα τα έγγραφα, καταστάσεις κ. λ. π. των υ¬ 
φισταμένων τους. Μεριμνούν και είναι υπεύθυνοι για τη 
σύννομη, ορθή και ταχεία διεκπεραίωση των υποθέσεων 
της αρμοδιότητάς τους. Εισηγούνταιτη λήψη μέτρων για 
την εύρυθμη και ομαλή λειτουργία της Υπηρεσίας. Παρα- 
λαμβάνουν την αλληλογραφία αρμοδιότητας του Τμήμα- 
τόςτους, μετά την πρωτοκόλληση αυτής στο γενικό πρω¬ 
τόκολλο του Δήμου και την διανέμουν στα οικεία γραφεία 
για ενέργεια. Παρακολουθούν τη νομοθεσία και νομολο¬ 
γία που αφορά στο Τμήμα τους και ενημερώνουν τα γρα¬ 
φεία αυτού. 

1. ΤΜΗΜΑ ΕΣΟΔΩΝ & ΠΕΡΙΟΥΣΙΑΣ 
α) ΓΡΑΦΕΙΟ ΒΕΒΑΙΩΣΗΣ & ΕΙΣΠΡΑΞΗΣ ΕΣΟΔΩΝ 

Επιμελείται για την συγκέντρωση και έλεγχο των φορο¬ 
λογικών στοιχείων και για την έγκαιρη βεβαίωση και εί¬ 
σπραξη όλωντων φόρων, τελών, δικαιωμάτων, εισφορών 
κ. λ. π. του Δήμου. Διεξάγει κάθε προπαρασκευαστική ερ¬ 
γασία γιατην επίλυση των φορολογικών διαφορών και αμ¬ 
φισβητήσεων μεταξύ Δήμου και φορολογουμένωντου. Ε¬ 
κτελεί κάθε εργασία που έχει σχέση με τη βεβαίωση και εί¬ 
σπραξη των εσόδων του Δήμου. 

β) ΓΡΑΦΕΙΟ ΔΗΜΟΤΙΚΗΣ ΠΕΡΙΟΥΣΙΑΣ & 
ΚΤΗΜΑΤΟΛΟΓΙΟΥ 

Επιμελείται για την κατάρτιση και τήρηση του κτηματο¬ 
λογίου των ακινήτων του Δήμου, για την περιφρούρηση , 
εκμίσθωση και εκμετάλλευση των κτημάτων και εγκατα¬ 
στάσεων αυτού και γιατηντήρηση αρχείου των κληροδο¬ 
τημάτων του. 

γ) ΓΡΑΦΕΙΟ ΑΔΕΙΩΝ ΚΑΤ/ΤΩΝ ΥΓΕΙΟΝΟΜΙΚΟΥ 
ΕΝΔΙΑΦΕΡΟΝΤΟΣ & ΠΕΡΙΠΤΕΡΩΝ 

Έχει τις αρμοδιότητες που μεταβιβάσθηκαν στους Ο.Τ. 
Α., με το άρθρο 28 του Νόμου 2130/93. 

2. ΤΜΗΜΑ ΛΟΓΙΣΤΗΡΙΟΥ 

α) ΓΡΑΦΕΙΟ ΠΡΟΫΠΟΛΟΓΙΣΜΟΥ & ΑΠΟΛΟΓΙΣΜΟΥ 
β) ΓΡΑΦΕΙΟ ΕΚΚΑΘΑΡΙΣΗΣ & ΕΝΤΟΛΗΣ ΔΑΠΑΝΩΝ 

Επιμελείται, το καθένα κατά αρμοδιότητα, για την κα¬ 
τάρτιση του προϋπολογισμού εσόδων και εξόδωντου Δή¬ 
μου. Παρακολουθεί την πορεία εκτελέσεως του προϋπο¬ 
λογισμού και εισηγείται την αναμόρφωσή του, όταν υ¬ 
πάρχει ανάγκη. Επιμελείται για την εκκαθάριση κάθε 
δαπάνης του Δήμου, κατά τις διατάξεις των άρθρων 20, 
21 και 22 του από 17 5 1959 Β. Δ. (Φ. Ε. Κ. 114/Α/1959) και 
μετά από έλεγχο των δικαιολογητικών εκδίδει τα χρημα¬ 
τικά εντάλματα πληρωμής, τα οποία υπογράφουν ο Προϊ¬ 
στάμενος Λογιστικής Υπηρεσίας και ο Δήμαρχος, σύμ¬ 
φωνα με τις διατάξεις του άρθρου 23 παρ. 2 του αυτού Β. 
Δ/τος. Είναι υπεύθυνο για τη νομιμότητα και πληρότητα 

των δικαιολογητικών και λοιπών παραστατικών στοιχείων 
των χρηματικών ενταλμάτων πληρωμής. Μεριμνά για την 
απόδοση λογαριασμού επί δαπανών κατά τις κείμενες 
διατάξεις και συντάσσει τον οικονομικό απολογισμό του 
Δήμου. Παρακολουθεί τα δάνεια του Δήμου και εκτελεί 
κάθε εργασία για τη σύναψη και εξόφληση αυτών. Μερι¬ 
μνά για την απόδοση των υποχρεωτικών εισφορών, την 
τακτική και έγκαιρη πληρωμή των πάσης φύσεως αποδο¬ 
χών του προσωπικού του Δήμου και τηρεί τα προβλεπό- 
μενα από το νόμο βιβλία. Ενεργεί κάθε πράξη που ανάγε¬ 
ται στην αρμοδιότητά του βάσει της κείμενης νομοθε- 
σίας. 

3. ΤΜΗΜΑ ΜΙΣΘΟΔΟΣΙΑΣ & 

ΑΣΦΑΛΙΣΗΣ ΠΡΟΣΩΠΙΚΟΥ 

α) ΓΡΑΦΕΙΟ ΜΙΣΘΟΔΟΣΙΑΣ 
Συντάσσει έγκαιρα τις μισθοδοτικές καταστάσεις του 
πάσης φύσεως προσωπικού του Δήμου (τακτικού, έκτα¬ 
κτου και εποχιακά απασχολουμένου), βάσει των παρα¬ 
στατικών στοιχείων που παραλαμβάνει από τα αρμόδια 
γραφεία Προσωπικού & Τεχνικών Υπηρεσιών, και τις ο¬ 
ποίες υπογράφει ο Προϊστάμενος της Μισθοδοσίας. Οι 
μισθοδοτικές καταστάσεις υπογράφονται και από τον 
Προϊστάμενο του Τμήματος Προσωπικού, που είναι απο¬ 
κλειστικά αρμόδιος και υπεύθυνος, για τη βεβαίωση της 
κανονικής υπηρεσίας των μισθοδοτουμένων καθώς και 
των λοιπών στις καταστάσεις αναφερομένων στοιχείων, 
βάσει των οποίων εκκαθαρίζεται ο μισθόςτωντακτικών υ¬ 
παλλήλων, ενώ οι μισθοδοτικές καταστάσεις του προσω¬ 
πικού των Υπηρεσιών Καθαριότητος - Κινήσεως - Κήπων 
και Παιδικών Χαρών υπογράφονται εκτός από τον Προϊ¬ 
στάμενο του Τμήματος Προσωπικού και από τον Προϊ¬ 
στάμενο του Τμήματος στο οποίο υπηρετεί, υπεύθυνο για 
τη βεβαίωση της εργασίας τούτου. 

β) ΓΡΑΦΕΙΟ ΑΣΦΑΛΙΣΕΩΣ ΠΡΟΣΩΠΙΚΟΥ 
Διεκπεραιώνει όλη τη διαδικασία παρακρατήσεως και 
αποδόσεως των υπέρ τρίτων κρατήσεων και ασφαλιστι¬ 
κών εισφορών επί της μισθοδοσίας του πάσης φύσεως 
προσωπικού (τακτικού, έκτακτου και εποχιακά απασχο¬ 
λουμένου), της προμήθειας και επικολλήσεως των σχετι¬ 
κών ενσήμων στα ασφαλιστικά βιβλιάριά του και γενικά ε¬ 
κτελεί κάθε εργασία που έχει σχέση με την ασφάλιση ό¬ 
λων των μισθωτών του Δήμου. Επιμελείται της πα¬ 
ρακρατήσεως και αποδόσεως των προστίμων που επι¬ 
βάλλονται στο προσωπικό. 

4. ΤΜΗΜΑ ΠΡΟΜΗΘΕΙΩΝ 

Επιμελείται για την προμήθεια, διαχείριση και διαφύλα¬ 
ξη του πάσης φύσεως υλικού του Δήμου, πληντων υλικών 
που ενσωματώνονται στα τεχνικά έργα, για τα οποία αρ¬ 
μόδια είναι η Δ/νση Τεχνικών Υπηρεσιών του Δήμου. 

Δ'. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
α) Η Διεύθυνση τούτη ασκεί έλεγχο και εποπτεία στις 
Τεχνικές Υπηρεσίες του Δήμου. 

Παραλαμβάνει την αλληλογραφία αρμοδιότητας της 
Τεχνικής Υπηρεσίας και διανέμει αυτή στα Τμήματα και 
Γραφεία. Ασκεί τις κατά νόμο ή κατ’ εξουσιοδότηση αρ- 
μοδιότητές της. 

β) ΠΡΟΪΣΤΑΜΕΝΟΙ ΤΜΗΜΑΤΩΝ 
Κατευθύνουν τα Γραφεία του Τμήματός τους, εισηγού- 
νται τα θέματα της αρμοδιότητάς τους, ελέγχουν και θε¬ 


ωρούν άλατα έγγραφα, καταστάσεις κ. λ. π. των υφιστα¬ 
μένων τους. Μεριμνούν και είναι υπεύθυνοι για τη σύννο¬ 
μη, ορθή καιταχεία διεκπεραίωση των υποθέσεων της αρ¬ 
μοδιότητάς τους. Εισηγούνταιτηλήψη μέτρων γιατην εύ¬ 
ρυθμη και ομαλή λειτουργία της Υπηρεσίας. 

Παραλαμβάνουν την αλληλογραφία αρμοδιότητας του 
Τμήματός τους, μετά την πρωτοκόλληση αυτής στο γενι¬ 
κό πρωτόκολλο του Δήμου και τη διανέμουν στα οικεία 
γραφεία για ενέργεια. Παρακολουθούν τη νομοθεσία και 
νομολογία που αφορά στο Τμήμα τους και ενημερώνουν 
τα γραφεία αυτού. 

1. ΤΜΗΜΑ ΜΕΛΕΤΩΝ ΚΑΙ ΚΑΤΑΣΚΕΥΩΝ 
α) ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ 
ΜΕΛΕΤΩΝ ΕΡΓΩΝ 

Επιμελείται για την κατάρτιση του Τεχνικού Προγράμ¬ 
ματος, τη σύνταξη των μελετών έργων και προμηθειών, 
τον καθορισμό των όρων και τις δημοπρατήσεις τους. 
Διεκπεραιώνει κάθε εργασία που αφορά στην εκτέλεση 
των έργων και προμηθειών τούτων. Τηρεί φακέλλους και 
στοιχεία λογιστικής παρακολούθησης των έργων και 
προμηθειών σύμφωνα με τις κείμενες διατάξεις. Ενεργεί 
τις αιτήσεις των κοινωφελών οργανισμών, για την χορή¬ 
γηση αδειώντομής, οδοστρωμάτων και πεζοδρομίων και 
μεριμνά για την πλήρη και έντεχνη αποκατάσταση των τυ¬ 
χόν ζημιών. Παρακολουθεί συνεργαζόμενο με το Γραφείο 
Εσόδων, τις άδειες καταλήψεως πεζοδρομίων και οδο¬ 
στρωμάτων με υλικά και ικριώματα, που χορηγεί ο Δήμος 
για την ανέγερση οικοδομών, από πλευράς προκλήσεως 
ζημιών στις στρώσεις των πεζοδρομίων, κρασπεδορεί¬ 
θρων και καταστρωμάτων οδών και ενημερώνειτο γραφεί 
τούτο, για κάθε περίπτωση, με εκτίμηση της δαπάνης α- 
ποκαταστάσεως για την επιβολή των νομίμων κυ ρώσεων. 
Μεριμνά για την κατασκευή και συντήρηση των πεζοδρο¬ 
μίων από τους υποχρέους. Επιμελείταιτης προσλήψεως 
του αναγκαίου εκάστοτε προσωπικού για την εκτέλεση 
των με αυτεπιστασία εκτελουμένων έργων του Δήμου, 
παρακολουθεί και εποπτεύει την εργασία αυτού και πα¬ 
ρέχει έγκαιρα τ’ απαραίτητα στοιχεία (καταστάσεις πλη¬ 
ρωμής κ. λ. π. τις οποίες και υπογράφει) στο Γ ραφείο Μι¬ 
σθοδοσίας και Ασφαλίσεως Προσωπικού. 

β) ΓΡΑΦΕΙΟ ΕΚΤΕΛΕΣΗΣ & ΠΑΡΑΛΑΒΗΣ ΕΡΓΩΝ 

Το Γραφείο τούτο ενεργεί κάθε πράξη που αφορά στην 
εκτέλεση και παραλαβή των τεχνικών έργων γενικά (οδο¬ 
ποιίας, πρασίνου κ. λ. π.) 

γ) ΓΡΑΦΕΙΟ ΕΠΙΣΚΕΥΗΣ & ΣΥΝΤΗΡΗΣΗΣ ΕΡΓΩΝ κλπ 
ΕΓΚΑΤΑΣΤΑΣΕΩΝ (Δημοτικών, Σχολικών κ. λ. π.) 

Επιμελείται των επισκευών και συντήρησης των κτιρια- 
κών και λοιπών εγκαταστάσεων (δημοτικών, σχολικών, α¬ 
θλητικών, παιδικών χαρών, πρασίνου, ύδρευσης κ. λ. π.) 
καθώς και των Αιθουσώντων Νομικών Προσώπωντου Δή¬ 
μου. Είναι πάντοτε ενήμερο, σε συνεργασία με το Γρα¬ 
φείο Παιδείας του Δήμου και με τις Σχολικές Επιτροπές, 
για την κατάσταση των Σχολικών Κτιρίων, έτσι ώστε πά¬ 
ντοτε αυτά να βρίσκονται σε καλή κατάσταση λειτουργι¬ 
κότητας. 

δ) ΓΡΑΦΕΙΟ ΑΝΑΠΤΥΞΗΣ & ΣΥΝΤΗΡΗΣΗΣ ΠΡΑΣΙΝΟΥ 

Επιμελείται και διεκπεραιώνει κάθε εργασία και προμή¬ 
θεια που αφορά στην ανάπτυξη και συντήρηση πρασίνου. 
Επιμελείται της προσλήψεως του αναγκαίου εκάστοτε 

προσωπικού γιατην εκτέλεση των με αυτεπιστασία έργων 
της ανάπτυξης και συντήρησης πρασίνου του Δήμου, πα¬ 
ρακολουθεί και εποπτεύει την εργασία αυτού και παρέχει 
έγκαιρα τα απαραίτητα στοιχεία (καταστάσεις πληρωμής 
κ. λ. π. τις οποίες υπογράφει) στο Γραφείο Μισθοδοσίας 
& Ασφαλίσεως Προσωπικού. 

2. ΤΜΗΜΑ ΠΟΛΕΟΔΟΜΙΑΣ 
α) ΓΡΑΦΕΙΟ ΣΧΕΔΙΩΝ 
β) ΓΡΑΦΕΙΟ ΕΦΑΡΜΟΓΩΝ 
γ) ΓΡΑΦΕΙΟ ΑΠΟΤΥΠΩΣΕΩΝ 
Τα παραπάνω γραφεία ενεργούν, κατά αρμοδιότητα, 
κάθε πράξη που έχει σχέση με την επέκταση, τροποποίη¬ 
ση και εφαρμογή του ρυμοτομικού σχεδίου και με το υ¬ 
ψομετρικό δίκτυο του Δήμου. Μεριμνά για την ονομασία 
των οδών, πλατειών και αρίθμηση των οικοδομών. Τηρεί 
αρχείο του εγκεκριμένου σχεδίου πόλεως, του υψομετρι¬ 
κού δικτύου και της ονοματοθεσίας των οδών και πλατει¬ 
ών, φροντίζει για την εκτέλεση κάθε τοπογραφικής εργα¬ 
σίας και κτηματογραφικής αποτυπώσεως, που έχει σχέση 
με τη μελέτη, κατασκευή ή συντήρηση των τεχνικών έρ¬ 
γων, ή την επέκταση ή τροποποίηση του ρυμοτομικού 
σχεδίου, τον καταρτισμό ή τροποποίηση του υψομετρι¬ 
κού δικτύου κ. λ. π. 

3. ΤΜΗΜΑ ΥΔΡΕΥΣΗΣ - ΑΠΟΧΕΤΕΥΣΗΣ 
& ΥΠΟΛΟΓΙΣΜΟΥ ΔΑΠΑΝΩΝ ΕΡΓΩΝ 
α) ΓΡΑΦΕΙΟ ΥΔΡΕΥΣΗΣ 

Το Γ ραφείο τούτο ενεργεί κάθε πράξη που έχει σχέση 
με την άντληση, επέκταση και συντήρηση του δικτύου ύ¬ 
δρευσης του Δήμου. 

β) ΓΡΑΦΕΙΟ ΑΠΟΧΕΤΕΥΣΗΣ & 

ΧΡΕΩΣΗΣ ΔΑΠΑΝΩΝ ΑΓΩΓΩΝ ΑΠΟΧΕΤΕΥΣΗΣ 
Το Γ ραφείο τούτο είναι αρμόδιο γιατην σύνταξη των με¬ 
λετών κατασκευής αγωγών δικτύου αποχέτευσης ακα¬ 
θάρτων και εξωτερικών διακλαδώσεων προς σύνδεση 
των ακινήτων στους αγωγούς του αποχετευτικού δικτύ¬ 
ου. Για τον έλεγχο και διαπίστωση παράνομων εξωτερι¬ 
κών διακλαδώσεων και συνδέσεων με το αποχετευτικό δί¬ 
κτυο ακαθάρτων κ. λ. π. Γ ενικά ενεργεί κάθε πράξη και ε- 
κτελεί κάθε εργασία που ανάγεται στην αρμοδιότητά του 
βάσει της κείμενης νομοθεσίας και που αφορά στην απο¬ 
χέτευση. Επίσης είναι αρμόδιο για τον προσδιορισμό, την 
οριστική εκκαθάριση και χρέωση των δαπανών κατα¬ 
σκευής των προς σύνδεση των ακινήτων εξωτερικών δια¬ 
κλαδώσεων και αγωγών του δικτύου αποχέτευσης ακα¬ 
θάρτων κατά τα οριζόμενα στο Μ. 1068/80. Για την σύντα¬ 
ξη σχετικών εκθέσεων, προς απόδοση στην Ε. ΥΔ. Α. Π. 
της αναλογούσας δαπάνης (22%) από την κατασκευή α¬ 
γωγών αποχετευτικού δικτύου ακαθάρτων και προς από¬ 
δοση απάτην Ε. ΥΔ. Α. Π. στο Δήμο του αναλογούντος τέ¬ 
λους συνδέσεως (10%) άρθρου 13 (παρ. 3β και 5 αντί¬ 
στοιχα) του Ν. 1068/80 και για την χορήγηση βεβαιώσεων 
περί εξοφλήσεως της αναλογούσης δαπάνης κατασκευ¬ 
ής του δικτύου αποχέτευσης. 

γ) ΓΡΑΦΕΙΟ ΧΡΕΩΣΗΣ ΔΑΠΑΝΩΝ ΚΑΤΑΣΚΕΥΗΣ 
ΚΡΑΣΠΕΔΟΡΕΙΘΡΩΝ ΚΑΙ ΠΕΖΟΔΡΟΜΙΩΝ 
Το Γ ραφείο αυτό είναι αρμόδιο για τον αναλογισμό και 
χρέωση κατά τις κείμενες διατάξεις, των δαπανών κατα¬ 
σκευής κρασπεδορείθρων και πεζοδρομίων, για την σύ¬ 
νταξη και κύρωση των σχετικών πινάκων κ. λ. π. 


4. ΤΜΗΜΑ ΜΗΧΑΝΟΛΟΓΙΚΟΥ ΚΑΙ ΚΑΘΑΡΙΟΤΗΤΟΣ 
α) ΓΡΑΦΕΙΟ ΚΙΝΗΣΗΣ - ΕΠΙΣΚΕΥΗΣ 
& ΣΥΝΤΗΡΗΣΗΣ ΥΛΙΚΟΥ 

Το Γ ραφείο αυτό ενεργεί κάθε πράξη που αφορά στην 
κίνηση, επισκευή και συντήρηση του τροχαίου υλικού του 
Δήμου. Φροντίζει ώστε ανά πάσα στιγμή το διατιθέμενο 
τροχαίο υλικό (αυτοκίνητα, μηχανήματα κ. λ. π.) στις διά¬ 
φορες υπηρεσίες του Δήμου, να είναι σε άριστη κατάστα¬ 
ση, για την ομαλή και εύρυθμη λειτουργία τους. Επιση¬ 
μαίνει τυχόν βλάβες του τροχαίου υλικού, που προέρχο¬ 
νται από κακή χρήση των χειριστών (οδηγών κ. λ. π.) και 
αναφέρει στον Προϊστάμενο του Τμήματος. Τηρεί καρ- 
τέλλες για κάθε αυτοκίνητο ή μηχάνημα, στις οποίες ση¬ 
μειώνει όλες τις επισκευές και τα ανταλλακτικά που τοπο¬ 
θετούνται στο καθένα. Εισηγείται για τις απαιτούμενες 
ποσότητες καυσίμων, λιπαντικών και τηρεί τα προβλεπό- 
μενα από το νόμο βιβλία. 

β) ΓΡΑΦΕΙΟ ΚΑΘΑΡΙΟΤΗΤΑΣ 
ΚΑΙ ΗΛΕΚΤΡΟΦΩΤΙΣΜΟΥ 

Οργανώνει τη συγκέντρωση και αποκομιδή των απορ¬ 
ριμμάτων, καθορίζει τα δρομολόγια των απορριμματοφό¬ 
ρων αυτοκινήτων, συγκροτείτο συνεργεία επανδρώσεως 
αυτού και εποπτεύει τη σωστή λειτουργία του. Επιμελεί¬ 
ται του καθαρισμού των κοινοχρήστων και ακαλύπτων γε¬ 
νικά χώρων, και των χώρων Λαϊκών Αγορών αμέσως μετά 
την αποχώρηση αυτών. Παρακολουθεί και εποπτεύει των 
εργασία του εργατοτεχνικού προσωπικού Καθαριότητας 
και παρέχει έγκαιρα τα απαραίτητα στοιχεία στο Τμήμα 
Προσωπικού για την αντιμετώπιση κάθε θέματος που α¬ 
φορά το προσωπικό αυτό (μισθοδοσίας κ. λ. π.) . Επιμε¬ 
λείται για την απολύμανση οποιοσδήποτε χώρου, εφόσον 
δημιουργηθεί τέτοια υποχρέωση του Δήμου. Συνεργάζε¬ 
ται με το Γ ραφείο Δημοσίων Σχέσεων, για τον στολισμό 
και την εκτέλεση των απαραιτήτων εργασιών κατά τις τε¬ 
λετές και άλλες εκδηλώσεις του Δήμου. 

γ) ΓΡΑΦΕΙΟ ΠΑΙΔΙΚΩΝ ΧΑΡΩΝ & 
ΑΘΛΗΤΙΚΩΝ ΚΕΝΤΡΩΝ 

Ενεργεί για την καλή λειτουργία και ασφάλεια των παι¬ 
δικών χαρών και των εγκαταστάσεων των Αθλητικών Κέ¬ 
ντρων, η καθαριότητα των οποίων γίνεται από τους εκά- 
στοτε υπηρετούντες εργάτες φύλακες. 

Ε'. ΥΠΗΡΕΣΙΑ ΠΕΡΙΒΑΛΛΟΝΤΟΣ (αυτοτελής) 
α) ΓΡΑΦΕΙΟ ΠΕΡΙΒΑΛΛΟΝΤΟΣ 
β) ΓΡΑΦΕΙΟ ΧΡΗΣΕΩΝ ΓΗΣ 
γ) ΓΡΑΦΕΙΟ ΚΥΚΛΟΦΟΡΙΑΣ & ΣΤΑΘΜΕΥΣΗΣ 

Η υπηρεσία αυτή, επιπέδου Τμήματος, της οποίας προ- 
σταται υπάλληλος Τεχνικός κατηγορίας ΠΕ ή ΤΕ ή ΔΕ και 
έχει την αρμοδιότητα διατύπωσης λύσεων για την αντιμε¬ 
τώπιση γενικώςτων προβλημάτων περιβάλλοντος χρήσε¬ 
ων γης και κυκλοφορίας, όχι όμως και των εφαρμογών 
τους, οι οποίες ανήκουν στα αντίστοιχα τμήματα της Τε¬ 
χνικής Υπηρεσίας. 

ΣΤ. ΥΠΗΡΕΣΙΑ ΠΛΗΡΟΦΟΡΙΚΗΣ (αυτοτελής) 
α) ΓΡΑΦΕΙΟ ΠΡΟΓΡΑΜΜΑΤΩΝ 
β) ΓΡΑΦΕΙΟ ΕΦΑΡΜΟΓΩΝ 

Η υπηρεσία αυτή, επιπέδου Τμήματος, της οποίας προ- 
σταται υπάλληλος ΠΕ ή ΤΕ Πληροφορικής, έχει αρμοδιό¬ 
τητα σε όλα τα θέματα που αφορούν στην μηχανοργάνω- 

ση και μηχανογράφηση των Υπηρεσιών του Δήμου. Επι¬ 
μελείται για τη σωστή λειτουργία, επισκευή και συντήρη¬ 
ση καθώς και τη διαφύλαξη των μηχανημάτων (υπολογι¬ 
στών κ. λ. π.) από κάθε είδους φθορά και απώλεια. 

Ζ'. ΕΙΔΙΚΗ ΤΑΜΕΙΑΚΗ ΥΠΗΡΕΣΙΑ (αυτοτελής) 

Η Ταμειακή Υπηρεσία του Δήμου, επιπέδου Τμήματος 
της οποίας προσταται υπάλληλος ΠΕΙ, ΤΕ17 ή ΔΕΙ, διε¬ 
ξάγεται σύμφωνα με τις διατάξεις του δημοτικού και κοι¬ 
νοτικού Κώδικα και του διατάγματος “περίτου λογιστικού 
των δήμων και κοινοτήτων" όπως ισχύουν κάθε φορά. 

ΚΑΘΗΚΟΝΤΑ ΕΙΔΙΚΟΥ ΤΑΜΙΑ 

1. Εισπράττει ο ίδιος ή με τους εισπράκταρες ή τα δια¬ 
χειριστικά όργανα όλα τα έσοδα του Δήμου ή ότι άλλο έ¬ 
σοδο προκύψει κατά την διάρκεια του οικονομικού έτους. 

2. Για την είσπραξη των εσόδων του δήμου εφαρμόζο¬ 
νται κάθε φορά οι ισχύουσες διατάξεις “περί εισπράξεως 
των δημοσίων εσόδων”. 

3. Εξοφλεί τα χρηματικά εντάλματα μέσα στα όρια του 
προϋπολογισμού ή τις τυχόν χορηγούμενες νέες πιστώ¬ 
σεις με αποφάσεις του Δημοτικού Σ/λίου. 

4. Αποφασίζει για την λήψη αναγκαστικών μέτρων (πλει- 
στηριασμοί κ. λ. π.) κατά των οφειλετών του Δήμου. 

5. Εποπτεύει την Υπηρεσία εισπράξεων ώστε όλες οι ε¬ 
νέργειες να γίνονται μέσα στις προθεσμίες που έχουν ο- 
ρισθεί. 

6. Προσδιορίζει εγγράφως στους εισπράκτορες τα έ¬ 
σοδα που τους ανατίθεται να εισπράξουν καθώς και την 
προθεσμία είσπραξής τους. 

7. Υποβάλλει κάθε μήνα στο Δήμαρχο και την Δημαρ¬ 
χιακή Επιτροπή λογ/σμό εσόδων - εξόδων. Σε αυτούς εμ¬ 
φανίζονται κατά είδος τα βεβαιωθέντα έσοδα, οι πραγμα- 
τοποιηθείσες εισπράξεις και τα απομένοντα για είσπραξη 
έσοδα καθώς και οι ενεργηθείσες πληρωμές και τα υπό¬ 
λοιπα πληρωτέα και το εναπομένον χρηματικό υπόλοιπο. 

8. Λογοδοτεί στο Ελεγκτικό Συνέδριο για τον εαυτό του 
και για τα υπαγόμενα σ' αυτόν εισπρακτορικά και διαχει¬ 
ριστικά όργανα. 

9. Ασκεί όλες τις αρμοδιότητες του ειδικού Ταμία που α- 
ναφέρονται παραπάνω και για τα Νομικά Πρόσωπα Δη¬ 
μοσίου Δικαίου του Δήμου που έχουν το ίδιο λογιστικό. 

α) ΓΡΑΦΕΙΟ ΕΣΟΔΩΝ 

Διεξάγει κάθε εργασία που σχετίζεται με την είσπραξη 
των εσόδων του Δή μο υ. 

Τηρεί όλα τα βιβλία που προβλέπονται από το λογιστικό 
ή από τυχόν εσωτερικούς κανονισμούς του Δήμου. 

Ενημερώνει τους φορολογικούς καταλόγους, όπως αυ¬ 
τοί τηρούνται από καταθέσεις εσόδων ή διαγραφές των 
φορολογουμένων. 

Καλεί τους φορολογούμενους με τον τρόπο που προ¬ 
βλέπουν οι διατάξεις του Νόμου για την εκπλήρωση των 
υποχρεώσεώντους. 

Ενεργεί τη νόμιμη διαδικασία για την άσκηση από το νό¬ 
μο οριζομένων αναγκαστικών μέτρων. 

Συντάσσει και υποβάλλει περιοδικές καταστάσεις ει¬ 
σπράξεων. 

β) ΓΡΑΦΕΙΟ ΔΙΟΙΚΗΤΙΚΗΣ ΕΚΤΕΛΕΣΗΣ 

1. Εκδίδονται παραγγελίες για αναγκαστικές κατασχέ¬ 
σεις κινητής ή ακινήτου περιουσίας. 

2. Παρακολουθούνται οι εκδιδόμενες κατασχέσεις του 
Δικαστικού Επιμελητή. 


3. Ενεργείται η αποστολή εγγράφων στα διάφορα υπο¬ 
θηκοφυλάκια για παραγγελίες που επιστράφηκαν βεβαι¬ 
ωμένες. 

4. Ενεργείται η έκδοση προγραμμάτων πλειστηρια- 
σμού. 

5. Χορηγούνται έγγραφα για άρση της κατάσχεσης για 
τις εκθέσεις κατασχέσεως που έχουν εξοφληθεί. 

γ) ΓΡΑΦΕΙΟ ΕΞΟΔΩΝ 

Παραλαμβάνει τα χρηματικά εντάλματα από το Λογι¬ 
στήριο του Δήμου. 

Ελέγχει τα εντάλματα πριν την εξόφλησή τους από τον 
ειδικό Ταμία α) Γ ια την νομιμότητα της Υπογραφής τους, 
β) Την πληρότητα των δικαιολογητικών τα οποία συνο¬ 
δεύουν τα χρηματικά εντάλματα, γ) Την έκδοση του ε¬ 
ντάλματος σε βάρος και εντός των ορίων της νόμιμα χο- 
ρηγηθείσης πίστωσης. 

Τηρεί όλα τα βιβλία που προβλέπονται από το λογιστι¬ 
κό. 

Συντάσσει και υποβάλλει περιοδικές καταστάσεις πλη¬ 
ρωμών. 

Αποδίδει έγκαιρα τις ασφαλιστικές εισφορές στα Τα¬ 
μεία και κάθε άλλη είσπραξη υπέρ του Δημοσίου ή τρίτου 
από φόρους, τέλη κ. λ. π. 

Με την ευθύνη του ειδικού Ταμία, ενεργεί τις δοσολη¬ 
ψίες μέσω των Τραπεζών με μετρητά ή επιταγές. 

Γ ια την αντιμετώπιση όλων των ως άνω εργασιών συ- 
στήνεται μία (1) νέα θέση προσωπικού κλάδου ΤΕ17Διοι- 
κητικού Λογιστικού. 

Επίσης, τοποθετείται από το Δήμαρχο ο απαιτούμενος 
αριθμός υπαλλήλων, στους οποίους ανατίθενται οι από 
το λογιστικό προβλεπόμενες ελεγκτικές ή άλλες αρμο¬ 
διότητες. 

Η'. ΕΙΔΙΚΗ ΥΠΗΡΕΣΙΑ 

(ΔΗΜΟΤΙΚΗ ΑΣΤΥΝΟΜΙΑ) 

Οι αρμοδιότητες και τα καθήκοντα της Ειδικής Υπηρε¬ 
σίας είναι αυτές που καθορίζονται από τις εκάστοτε ισχύ- 
ουσες διατάξεις και το Δημοτικό Συμβούλιο με απόφασή 
του καταρτίζει τον κανονισμό λειτουργίας της. 

ΑΡΘΡΟ 8ο 

Την αρμοδιότητα σε αντικείμενα που δεν κατονομάζο¬ 
νται στον παρόντα Οργανισμό, καθορίζει ο Δήμαρχος με 
απόφασή του. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου ύψους 
51.095.252 δραχ. περίπου γιατοτρέχον οικονομικό έτος 
και 241. 598. 567 δραχ. περίπου για το καθένα από τα ε¬ 
πόμενα οικονομικά έτη και βαρύνουν τις υπό Κ. Α. 
05/111/1,15/111/1,15/112/1,032/1 & 032/3 πιστώσεις του 
προϋπολογισμού του Δήμου Γαλατσίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Δεκεμβρίου 1997 

Με εντολή Γεν. Γραμ. Περιφ. Αττικής 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


